יחידת האלפיניסטים

ממוזער|יחידת האלפיניסטים בתרגיל, 2003
ממוזער|הכשרת צוות לוחמי סיירת גולני להצטרפות ליחידת האלפיניסטים, 2022
ממוזער|200x200 פיקסלים|סיכת יחידת האלפיניסטים (ארז), 2022
**יחידת ארז - "האלפיניסטים"** או **"חרמונאיים"** היא יחידת מילואים מיוחדת של חיל הרגלים, השייכת לפיקוד הצפון בצבא ההגנה לישראל. היחידה נחשבת לאחת מהיחידות המיוחדות בצה"ל ומוגדרת כיחידת קומנדו הררית ללחימה  בתנאי מזג אוויר קיצוניים ובתנאי שלג. 

עיקר פעילותה בגזרת החרמון והר דב ואל מול חזיתות סוריה ולבנון.

יחידת האלפיניסטים מבצעת אימוני הגנה מרחבית, התקפה וירי תוך כדי תנועה מהירה בגלישה בציוד סקי מתקדם, אופנועי סקי וחתולי שלג מיוחדים בעלי עבירות גבוהה. חימושה של היחידה כולל רובי סער מדגמי M4 קרבין ותבור, מקלע קל "נגב" ורובי צלפים מדגמים M24, SR-25, וברק 338.

## היסטוריה
יחידת האלפיניסטים הוקמה בשנת 1974 כחלק מלקחי מלחמת יום הכיפורים, לאחר שבצה"ל הגיעו למסקנה שיש צורך ביחידה ייעודית שמאומנת להתמודד בתנאים קיצוניים בחורף באזור החרמון וגבול סוריה. את היחידה הקים דוד מתק בשנת 1974 ביחד עם גרעין של לוחמים יוצאי סיירת אגוז. היחידה פעלה בפיקודו מנובמבר 1973 עד לנסיגה משיא החרמון והסכמי ההפרדה במאי 1974.

האתגר המבצעי הראשון של היחידה התרחש ב-14 באפריל 1974 בעת מלחמת ההתשה במובלעת הסורית, כשהוטל עליה לכבוש את שיא החרמון, בגובה של למעלה מ-2,800 מטר. כוח בן שישים לוחמים מהיחידה בפיקוד דוד מתק ומסיירת מטכ"ל, בפיקוד רס"ן עמירם לוין (לימים אלוף במיל') העפיל לפסגה, שם ניהל קרב כנגד הקומנדו הסורי שבסופו נכבש שיא החרמון על ידי לוחמי צה"ל. בקרב נהרגו שנים עשר חיילים סורים ועוד כמה נפלו בשבי. לסיירת מטכ"ל וליחידת האלפיניסטים היו כשלושים פצועים. לימים טען לוין שהקרב היה אחד החשובים בתולדות מדינת ישראל, אך סיפורו נבלע בעקבות מלחמת יום הכיפורים.

בשנת 1980 הקים אביגדור בן גל, כאלוף הפיקוד, את היחדה מחדש בפיקודו של אסי (אסף) שלגי ששירת כמפקד היחידה במילואים עד שנת 1989. במסגרת מלחמת שלום הגליל היחידה הייתה הגורם המקצועי שהכשיר עשרות חיילים בצה"ל לשרות ממושך בבקעת הלבנון וג'בל ברוך.  

אחד ממפקדי היחידה בעבר הוא סגן-אלוף שמעון פריינטה, יוצא סיירת גולני, אשר זכה בשנת 2005 בפרס מפקד זרוע היבשה למפעל חיים על פועלו ביחידת האלפיניסטים.

במסגרת מלחמת חרבות ברזל היחידה פעלה בקרב הגנה ארוך בגזרת החרמון והר דב. במהלך מבצע ״חיצי הצפון״ בוצעו על ידי היחידה פשיטות רבות במרחב הר דב, חוות שבעא וכפר שבעא, שמורות טבע שונות ומרחבים סבוכים והרריים. היחידה השמידה אמל״ח ותשתיות טרור לרבות תשתיות התקפה ומרחבי שיגור ואף הצליחה להגיע למרחב השיגור שממנו שוגר הטיל שהרג 12 ילדים מהכפר מג׳דל שאמס והשמידה אותו.

במבצע ״חץ הבשן״, היחידה הייתה הכוח המבצעי הראשון אשר החזיק את פסגת רכס החרמון - כתר החרמון בגובה 2,814 מטר במהלך חורף 2025. במהלך המבצע, ביצעה היחידה מספר פשיטות לעומק סוריה, איתרה והשמידה אמל״ח ותשתיות צבאיות במספר מוקדים.

החל משנת 2009 ועד תחילת 2024, פיקד על היחידה סא״ל מ׳, בוגר סיירת גולני. מראשית 2024, מפקד על היחידה סגן אלוף ש׳, שהוביל את היחידה במבצע חיצי הצפון ובמבצע חץ הבשן. ש' בוגר סיירת גולני, נפצע באורך בינוני במהלך שירותו הסדיר במבצע ״חג אורים״ בשנת 2004 בשכונת שג'אעייה, עזה.

## מבנה ומומחיות
לוחמי היחידה מתאמנים בעיקר בחודשי החורף אך מיומנים גם ללוחמה הררית לאורך כל עונות השנה. היחידה מתפקדת כיחידת הקומנדו של אוגדה 210 וחטיבת ההרים.

היחידה מורכבת מאנשי מילואים אשר שירתו בסדיר ביחידות המיוחדות של צה"ל (רבים מהם מ"אגוז" ו"סיירת גולני" ששטח התמחותם הוא גבול הצפון). בעת הצטרפותם ליחידה לרוב הלוחמים אין ניסיון קודם בלוחמה אלפינית והישרדות בשלג ובתנאי מזג אוויר קיצוניים. כתוצאה מכמות נמוכה של ימי השלג במהלך השנה, הכשרה מלאה עלולה להימשך מספר שנים. במידת הצורך והיכולת, נשלחים צוותים של היחידה לאימונים עם יחידות מקבילות בהרי האלפים שבאירופה או נפאל. בנוסף לאימונים אינטנסיביים בשלג ובתנאי קור קיצוני, מבצעים לוחמי היחידה גם פעילות בט"ש באזור החרמון.

## גלריה

קובץ:יחידת האלפיניסטים.jpg
קובץ:יחידת האלפיניסטים בצילום מקרוב.jpg
קובץ:יחידת האלפיניסטים בחרמון.jpg
קובץ:Flickr - Israel Defense Forces - Zig Zagging (cropped).jpg|לוחם יחידת האלפיניסטים באימון, פברואר 2004
קובץ:Flickr - Israel Defense Forces - An Alpinist Practices Aiming.jpg
קובץ:Flickr - Israel Defense Forces - Freeze for the Camera.jpg
קובץ:Flickr - Israel Defense Forces - Radio Test.jpg
קובץ:Flickr - Israel Defense Forces - Target Practice.jpg
קובץ:Flickr - Israel Defense Forces - An Alpinist Practices Aiming (1).jpg
קובץ:Flickr - Israel Defense Forces - Combat-Ready (3).jpg


## לקריאה נוספת
* משה גבעתי, **הישרדות בספטמבר - לקחים מבצעיים ממלחמות ישראל**, חולון: הוצאת 'רעות', תשע"ג-2013, עמ' 251-233.
* משה גבעתי, **המערכה בחרמון - הקרבות ברכסי החרמון במלחמת יום הכיפורים ולאחריה**, תל אביב: הוצאת מערכות והוצאת מודן, תשע"ה-2015

## קישורים חיצוניים

* 
* 
* יחידת האלפיניסטים באתר יחידה
* 
* 
* 
* פעילות ביטחון שוטף של חיילי יחידת האלפיניסטים על רקע נופי החרמון, בערוץ היוטיוב של ארכיון צה"ל
* 
* 
* 
* 

## הערות שוליים

אלפיניסטים
אלפיניסטים
אלפיניסטים
אלפיניסטים
קטגוריה:החרמון
קטגוריה:יחידות הרריות